ஒரு டாக்டராகி சூடான் சென்று மருத்துவத்தொண்டு புரியும் வாய்ப்புகளும், துபாய் சென்று கலைச்சேவை ஆற்றும் சந்தர்ப்பங்களும், கம்பூட்டர் படித்து ஆஸ்திரேலியா செல்ல ஸ்கோப்புகளும் இருந்திருந்தாலும், தமிழ்த்திரைப்படவுலகை மலையாள திரைப்பட உலக அளவிற்கு தரமானதாக்கவேண்டும் என்று கோடிக்கணக்கில் உங்களிடமிருந்து அன்று வந்த அன்புக்கட்டளைகளினால், ஐந்தாம் க்ளாஸ் பெயிலாகிவிட்டு, நான் கலைச்சேவையில் தற்செயலாக, ஆக்ஸிடெண்டலாக, தொபுக்கடீரென குதித்தேன். வெள்ளித்திரையில் மட்டுமன்றி வண்ணத்திரையிலும் நானே செண்டரில் இருந்தேன் உங்கள் பேராதரவோடு. தமிழகமெங்கும் எனக்கு தேவாலயங்கள் எழுப்பி கும்பாபிஷேகம் செய்து எனக்கு உங்கள் நன்றிக்கடனை தெரிவித்தீர்கள்.